Slovenské banské múzeum

Centrum marketingu, komunikácie a zelených inovácií

a  o.z. Iniciatíva za živé mesto

 Kammerhofská 2

 969 01 Banská Štiavnica

 Banská Štiavnica 12.4.2023

**Vážená pani, vážený pán,**

 **v sobotu 27. mája 2023 od 9,30-19.00 hod. organizujeme v Starom zámku jubilejný 25. ročník Festivalu kumštu remesla a zábavy .**

**Týmto si Vás dovoľujem, v mene organizátorov na toto podujatie čo najsrdečnejšie pozvať. Verím, že nás podporíte svojou účasťou.**

**Prípadný zisk z podujatia venujeme na podporu obnovy Berggerichtu.**

V ďalšej časti listu sú uvedené doklady, ktoré spolu so žiadosťou je potrebné vlastnoručne **podpísané** zaslať najneskôr do **7.5.2023 POŠTOU na adresu :**

 **Slovenské banské múzeum, Kammerhofská 2,**

 **969 01 Banská Štiavnica**, na obálku uveďte **FKRaZ ŽIADOSŤ**

**Zopár predbežných organizačných pokynov:**

* **Festival sa snažíme realizovať šetrnejšie voči životnému prostrediu. Od predajcov požadujeme minimalizované používanie obalov, v prípade nutnosti je potrebné použiť obaly kompostovatelné, papierové alebo vratné.**
* Svoje požadavky na stánok, stôl, stoličku, el. prípojku či iné napíšte, prosím, do žiadosti
* Ďalšia komunikácia bude prebiehať takmer výlučne e-mailovou formou. Dbajte preto prosíme na to, aby ste údaje v registračnom formulári vyplnili precízne a presne. Rovnako Vás prosíme o priebežnú kontrolu Vašej e-mailovej schránky, prípadne spamového koša.
* Kapacita nádvoria je obmedzená, výber predajcov je vo výhradnej kompetencii organizátora, nie je možné prijať každého záujemcu o predaj.
* V deň podujatia je potrebné mať pripravené stanovište **hodinu pred začatím podujatia** o 8,30 hod. Na určenom predajnom mieste je potrebné zotrvať počas celej otváracej doby podujatia
* Účastníci **sú v deň konania povinní** **rešpektovať pokyny organizátorov**, vrátane ich fyzického umiestnenia na jarmoku. Nerešpektovanie týchto pokynov môže viesť k vylúčeniu z podujatia. Účastník svojou prihláškou vyjadruje súhlas s týmto pravidlom. Plán s umiestnením stánkov bude k nahliadnutiu pri vstupe do nádvoria alebo u poriadkovej služby.
* S autom je môžné prísť k Vášmu stanovišťu, vyložiť tovar a auto odparkovať podľa pokynov organizátorov. S autom nie je možné zotrvať v priestore konania podujatia.
* Vaše výrobky môžeme vopred ponúknuť návštevníkom prostredníctvom sociálnych sietí,  **poprosíme vás zaslať aj pár fotografií na e-mail:** **enviro@muzeumbs.sk****.**

**Poplatky stanovené VZN Mesta B. Štiavnica a organizátorom:**

* za predaj tovaru a vlastných výrobkov 5 € /deň
* za predaj rýchleho občerstvenia 10 € /deň za každý m2 skutočne zabratej plochy
* za predaj alkoholu 35 € / deň /stánok
* za prenajatie stánku (obmedzené množstvo)/stola od organizátora 5 € /deň
* za využitie elektriny 8 € / deň (1x 230 V), 8 € / deň (1 x 380 V remeselník, okrem občerstvenia), 25 € / deň (1 x 380 V občerstvenie)

**Tešíme sa na príjemné stretnutie**

za organizátorov:

 Anna Ďuricová

Centrum marketingu, komunikácie

a zelených inovácií SBM

Kontakt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefón: fax: e-mail: web:

+421-45-6949451 +421-45-6920761 enviro@muzeumbs.sk [www.muzeumbs.sk](http://www.muzeumbs.sk)

 0907196988

**Potrebné doklady - podnikateľské subjekty (živnostníci, obchodné spoločnosti)**

1. žiadosť o povolenie na predaj
2. jeden z nasledovných dokumentov:
	1. fotokópiu  dokumentu,  ktorým  daňový  úrad  podnikateľovi  zaslal pridelený kód VRP a prihlasovacie údaje; alebo
	2. fotokópiu  identifikačného  balíčka zverejneného v e kasa zóne podnikateľa,  na ktorom sú uvedené identifikačné údaje podnikateľa a daňovým úradom pridelený kód ORP, ktorá je používaná na stálom  predajnom (trhovom) mieste alebo na viacerých predajných (trhových) miestach; alebo
	3. fotokópiu pokladničného dokladu obsahujúceho QR kód (pokladničný doklad, pokladničný doklad vyhotovený pri úhrade faktúry alebo jej časti, OFF LINE DOKLAD); alebo
	4. čestné  vyhlásenie  žiadateľa  s  uvedením  ustanovení  osobitného  predpisu  (zákon č. 289/2008 Z. z. o používaní  elektronickej  registračnej  pokladnice  a  o zmene a doplnení zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov), že nie je povinný  na predaj výrobkov a  poskytovanie  služieb  používať  elektronickú  registračnú  pokladnicu  alebo  virtuálnu registračnú pokladnicu.
3. pri predaji potravín, byliniek a pod. kópiu rozhodnutia orgánu hygieny
4. pri predaji potravín stanovisko Štátnej veterinárnej a potravinovej správy (tam, kde to požaduje platná Vyhláška)

**Potrebné doklady - nepodnikateľské subjekty**

* žiadosť o povolenie na predaj

Podľa predmetu predaja vyplňte vhodný formulár / formuláre:

* [Ak predávate produkty vlastnej pestovateľskej činnosti](https://storage.cinemaware.eu/241/142/2_vlastna_pestovatelska_cinnost.docx)
* [Ak predávate produkty, ktoré sú vaše vlastné použité výrobky](https://storage.cinemaware.eu/241/142/3_vlastne_pouzite_vyrobky.docx)
* [Ak predávate originály alebo napodobneniny diela](https://storage.cinemaware.eu/241/142/4_original_napodobnenina_diela.docx)
* [Ak nepoužívate elektronickú alebo virtuálnu pokladnicu z dôvodov, uvedených v príslušnom zákone](https://storage.cinemaware.eu/241/142/5_registracna_pokladnica.docx)

Vo zvláštnych prípadoch, spĺňajúcich nižšie uvedené podmienky aj:

* doklad preukazujúci splnenie požiadaviek na predaj výrobkov a poskytovanie služieb podľa osobitných predpisov (napr. stanovisko orgánu hygieny).

***Osobné údaje dotknutých osôb sa spracúvajú v súlade s NARIADENÍM EURÓPSKEHO PARLAMENTU A RADY (EU) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov.***